पायलट ने आज यहां सर्वोच्च न्यायालय के फैसले पर प्रतिक्रिया देते हुये कहा कि उन्हें विश्वास है कि येदिरूप्पा इसमें सफल नहीं होगें और वह संभवत: सबसे कम समय के मुख्यमंत्री साबित होगें। उन्होंने कहा कि चुनाव आयोग के अनुसार कर्नाटक में हुये विधानसभा चुनावों में कांग्रेस ने भारतीय जनता पार्टी से दो प्रतिशत अधिक मत हासिल किये है। उन्होंने कहा कि कांग्रेस तथा जनता दल सेकुलर (जेडीएस) ने परिणाम घोषित होते ही राज्यपाल के समक्ष लिखित में सरकार बनाने का दावा पेश कर दिया था लेकिन राज्यपाल ने संवैधानिक नियमों की अवहेलना कर इसे नहीं माना।